EkBass/fiwiki-20250220-pages-articles huggingface dataset:
Amorphophallus paeoniifolius

Amorphophallus paeoniifolius on vehkakasveihin ja pökkövehkoihin kuuluva kasvilaji. Sen lajinimi paeoniifolius viittaa kasvin lehtien muistuttavan pioneja. Se on tunnettu Aasiassa juureskasvina, joka tuottaa suuria tärkkelyspitoisia mukuloita ja sitä on viljelty vuosisatojen ajan. Indonesiassa Amorphophallus paeoniifolius on viljellyin mukulakasvi. Kasvin maanalaiset juurimukulat ovat tummanruskeita, litistyneen pyöreitä, kooltaan jopa 50 × 30 senttimetriä. Ne voivat painaa enimmillään 15 kg. Mukulan keskeltä nousee sateenvarjomainen lehdekäs varsi ja kasvin kukkiessa pökkövehkoille tyypillinen kukinto, jossa suojuslehti muodostaa tötterön puikelon ympärille. Laji esiintyy alkuperäisenä Etelä- ja Kaakkois-Aasiassa, Intiasta ja Etelä-Kiinasta Indonesiaan, Uuteen-Guineaan ja Australian Pohjoisterritorioon. Se on levinnyt myös useille Intian ja Tyynen valtameren saarille. == Lähteet == p
Loches

Loches on kunta Ranskassa Indre-et-Loiren departementissa Centre-Val de Loiren alueella. Se sijaitsee Indrejoen varrella, noin 42 kilometriä Toursin kaupungista kaakkoon. Lochesissa on departementin aliprefektuuri. Loches on kuninkaallinen kaupunki, ja se on säilyttänyt keskiaikaisen olemuksensa. Kaupungin näkymää hallitsee linna Château de Loches, ja erityisesti sen 37 metriä korkea pääpuolustustorni on vaikuttavan näköinen. Linnan kupeessa on kuninkaallinen asuinkiinteistö Logis Royal, jonka Anjoun herttua Ludvig I rakennutti asuinpaikakseen 1300-luvulla. Tiedosto:Donjon_Loches.jpg|Linnan pääpuolustustorni Tiedosto:Logis_royal_Loches.jpg|Logis Royal ==Lähteet== ==Aiheesta muualla== Luokka:Indre-et-Loiren kunnat
Isaac Sene

Isaac Sene (s. 3. kesäkuuta 1997 Bryssel, Belgia) on suomalainen artisti ja lauluntekijä. Senen kappaleita ovat muun muassa ”N-sana”, ”Bébé (feat. Vesta)”, ”Älä oo liian kiltti (feat. Yeboyah)” ja ”Kuuma jäbä”. Senen musiikki on modernia soul-vivahteista pop-musiikkia, jossa voidaan kuulla myös vaikutteita jazz-musiikista. Musiikissaan hän käsittelee päivittäisiä tuntojaan sekä kertomuksia omasta elämästään ja ympärillään tapahtuvista asioista. Realistisiin sanoituksiin sekoittuvat myös mielikuvituksesta syntyvät maailmat ja tarinat. == Tausta == Sene syntyi Brysselissä ja vietti lapsuutensa Siilinjärvellä ja Kuopiossa. Isä on kotoisin Senegalista, äiti Suomesta. Hänellä on sisko ja neljä veljeä, Belgiassa asuu yksi velipuoli. Sene on suomalaisen rap-artisti Sexmanen isoveli. Perhe muutti Senen lapsuudessa paljon: Brysselistä Kuopioon, sieltä Siilinjärvelle, takaisin Kuopioon ja taas Siilinjärvelle. Senen ensimmäinen musiikkimuisto on, kun äiti kuunteli autossa Mozartia. Hän totesi äidilleen takapenkiltä, että olisi säveltänyt kappaleen ”vähän eri tavalla”. Isänsä kanssa Sene kuunteli trancea ja suomalaista heavy metallia, isä opetti myös esimerkiksi Bob Marleysta ja 50 Centistä. Hän soitti lapsena käyrätorvea ja pianoa, sekä aloitti kitaransoiton ja laulujen kirjoittamisen 18-vuotiaana. Hän muutti 19-vuotiaana Helsinkiin, jossa hän työskenteli ravintoloissa ja rakennustyömailla ja harjoitteli kitaransoittoa. == Ura== Perttu Mäkelän johtama levy-yhtiö Etenee Records otti Seneen alun perin yhteyttä ja tarjosi hänelle paikkaa levy-yhtiöstä. Pitkän pohdinnan jälkeen Sene päätti managerinsa kanssa, että Etenee Records on paras vaihtoehto uran kannalta. Sene on tehnyt yhteiskappaleita muun muassa Vestan, Yeboyahin ja veljensä Sexmanen kanssa. Hän on julkaissut omakustanteena kappaleet ”Kukaan ei tanssi niinku sä”, ”Sexflow” ja ”Ylhäällä”. Hän vieraili Yeboyahin Elovena-EP:llä. Singlet ”Akryyli” ja ”Hello My Ppl” (2019) saivat hyvät arvostelut Rumba-lehden Tuomas Aflechtilta. Koko kansan EP julkaistiin helmikuussa 2020. Levyllä vierailevat Yeboyah ja Vesta. === Televisiossa === Huhtikuussa 2021 Sene esitti kappaleensa ”N-sana” Ylen SuomiLOVE-ohjelmassa edistääkseen tasa-arvokeskustelua. Sene osallistui vuoden 2022 Uuden Musiikin Kilpailuun kappaleella ”Kuuma jäbä”. Kilpailussa Sene sijoittui viidenneksi. ==Diskografia (valikoima)== ===EP:t=== * Koko kansan EP (Etenee Records, 2020) *Sori Bro EP(2023) ===Singlet=== * "Sexflow" (2019) * "Kukaan ei tanssi niinku sä" (2019) * ”Akryyli” (2019) * ”Hello My Ppl” (2019) * ”N-sana” (2021) * ”Nälkä” (2021) * ”Kuuma jäbä” (2022) * ”Jukka” (2022) * ”Coco elämä” (2022) * ”Oon vaan mä” (2022) * " Molemmat itkee" feat Turisti (2023) * " La Perla" (2023) * " SORI BRO" (2023) * ”Ootsä miettiny mua” feat, ADI, Robin ja Sexmane (2023) * " Baby mä oon back" (2024) * "ympyrää" feat Turisti (2024) == Lähteet == * Apple Music === Viitteet === Luokka:Elävät henkilöt Luokka:Vuonna 1997 syntyneet Luokka:Suomalaiset muusikot Luokka:Suomalaiset lauluntekijät
Hunter Skinner

Hunter Skinner (s. 29. huhtikuuta 2001 Wyandotte, Michigan, Yhdysvallat) on yhdysvaltalainen jääkiekkopuolustaja, joka pelaa NHL-seura St. Louis Bluesin organisaatiossa. Hän pelaa kaudella 2020–2021 AHL-joukkue Springfield Thunderbirdsissa. Skinner laukoo oikealta. == Ura == === Seuraura === Skinnerin kasvattajaseura on Canton Crush. Hän siirtyi juniorina sittemmin Little Caesarsiin, jonka jälkeen Skinner vietti vuodet 2015–2017 Belle Tiressa. Vuonna 2017 Muskegon Lumberjacks varasi hänet 153. pelaajana USHL Futures Draftissa. Samana kesänä Skinnerin varasi myös London Knights varasi 97. pelaajana OHL:n varaustilaisuudessa. Hän siirtyi kaudeksi 2017–2018 Lumberjacksin USHL-joukkueeseen, mutta Skinner pelasi osan kaudestaan myös Honeybakedin C-nuorissa, jossa hän voitti HPHL 16U:n mestaruuden. Kauden 2018–2019 Skinner pelasi kokonaan USHL:ssä. Kesken kauden, tammikuussa 2019 Lumberjacks kauppasi hänet, hyökkääjä Brock Bremerin, vuosien 2019 ja 2020 neljännen kierroksen varausvuorot sekä muuta tulevaisuudessa päätettyä korvausta vastaan Lincoln Starsiin vaihdossa puolustaja Declan Carlileen ja hyökkääjä Max Ellisiin. Skinner pelasi kauden aikana myös USHL/NHL Top Prospects Gamessa. New York Rangers varasi Skinnerin neljännellä kierroksella 112. pelaajana NHL:n varaustilaisuudessa 2019. Hänet oli jo kiinnitetty Western Michigan Universityn yliopistoon, mutta NHL-varauksen jälkeen Skinner päätti kuitenkin lähteä tavoittelemaan ammattilaisuutta ja hän siirtyi kaudeksi 2019–2020 hänet kaksi vuotta aiemmin varanneeseen London Knightsin OHL-joukkueeseen. Skinner pelasi siellä 62 runkosarjaottelua tehopistein 6+26=32, kunnes koronaviruspandemia keskeytti kauden maaliskuussa 2020. Tammikuussa 2021 Skinner teki sopimuksen ECHL-joukkue Utah Grizzliesin kanssa. Maaliskuussa hän siirtyi AHL-joukkue Hartford Wolf Packin vahvuuteen. Muutamaa päivää myöhemmin Skinner teki kolmivuotisen NHL-tulokassopimuksen New York Rangersin kanssa. Samalla hänen vahvistettiin pelaavan kauden 2020–2021 loppuun AHL-sopimuksella Wolf Packissa. Helmikuussa 2023 Rangers kauppasi Skinnerin, Sammy Blaisin, ensimmäisen ja neljännen kierroksen varausvuorot St. Louis Bluesiin vaihdossa Vladimir Tarasenkoon ja Niko Mikkolaan. https://www.tsn.ca/nhl/new-york-rangers-acquire-vladimir-tarasenko-from-st- louis-blues-1.1917086 === Maajoukkueura === Skinner pelasi alle 20-vuotiaiden MM-kilpailuissa vuonna 2021, jolloin hän voitti maailmanmestaruuden. Skinner kuitenkin mahtui Yhdysvaltain kokoonpanoon vain yhdessä ottelussa. == Tilastot == 2017–2018 Muskegon Lumberjacks USHL 31 0 0 0 4 – – – – – 2018–2019 Muskegon Lumberjacks USHL 24 3 8 11 18 – – – – – Lincoln Stars USHL 28 2 9 11 63 – – – – – 2019–2020 London Knights OHL 62 6 26 32 51 – – – – – 2020–2021 Hartford Wolf Pack AHL JMM 1 0 0 0 0 Utah Grizzlies ECHL 1 kausi yhteensä OHL 62 6 26 32 51 – – – – – == Lähteet == * * * === Viitteet === Luokka:Yhdysvaltalaiset jääkiekkoilijat Luokka:St. Louis Bluesin pelaajat Luokka:New York Rangersin varaamat pelaajat Luokka:Vuonna 2001 syntyneet Luokka:Elävät henkilöt
Päivystävä dosentti

Päivystävä dosentti on julkisuudessa usein esiintyvä tieteenharjoittaja, joka kutsutaan kommentoimaan jotain tiettyä teemaa julkisuuteen. Termiä käytetään usein halveksuvassa mielessä. Käsitteen kerrotaan olevan Aarno Laitisen keksintö. Julkisuuteen kutsuttavien päivystävien dosenttien sukupuolijakauma on miesvaltainen, joka herättää kysymyksen tasa-arvosta. == Lähteet == Julkisuuden henkilöt Media Luokka:Haukkumasanat
William Collins

William Collins (1721 – 1759) oli englantilainen runoilija, joka oli opiskellut Oxfordissa. Hänen isänsä oli chichesteriläinen hatuntekijä. Hänen merkittävät teoksensa ovat The Persian Eclogues (1742) ja Odes (1746). Runot eivät saaneet vastakaikua, ja Collins masentui. Myöhemmin arvostus on kuitenkin noussut. Hänen ystäviään ja suosijoitaan oli James Thomson. ==Suomennetut runot== * Illalle (Ode to Evening), suom. Elina Vaara, teoksessa: Englantilaisen kirjallisuuden kultainen kirja, s. 342 WSOY 1933 * Oodi illalle (Ode to Evening), suom. Aale Tynni, teoksessa: Tuhat laulujen vuotta, WSOY 1957, 1974, 2004. Runo kokoelmasta Odes vuodelta 1746 ==Lähteet== ==Aiheesta muualla== Luokka:Englantilaiset runoilijat Luokka:Vuonna 1721 syntyneet Luokka:Vuonna 1759 kuolleet
William Shenstone

William Shenstone (1714 – 1763) oli englantilainen runoilija ja puutarhasuunnittelija, jonka oma puutarha Worcestershiressä sijaitsevalla Leasowes-nimisellä maatilalla oli myöhemmän englantilaisen puutarhasuunnittelun esikuva. Runoilijana hänen merkittävä teoksensa on The Schoolmistress (1742), joka sisältää leikillisiä Spenser-säkeistöjä. Myöhempää tuotantoa edustavat balladi Jemmy Dawson ja Pastoral Ballad (1743). Ne ovat sisällöltään luonnonraikkaita ja tunteellisia. Herätteitä niistä on saanut Robert Burns. ==Suomennettu runo== * Toivo, suom. Elina Vaara, teoksessa Englantilaisen kirjallisuuden kultainen kirja, WSOY 1933 ==Lähteet== ==Aiheesta muualla== Luokka:Englantilaiset runoilijat Luokka:Vuonna 1714 syntyneet Luokka:Vuonna 1763 kuolleet
Juonipaljastus

Juonipaljastus (eng. spoiler) tarkoittaa ei-toivottua tietoa kirjallisuus-, teatteri-, televisio- tai elokuvateoksen lopun yksityiskohdista tai tärkeästä käänteestä. Termiä käytetään myös viittaamaan pelien ja pulmien vihjeisiin tai ratkaisuihin. Käytetään yleensä verkkosivustoilla ja Internet-foorumeilla, mutta yleinen myös arkikielessä. == Historia == Yksi termin ensimmäisistä käyttöpaikoista oli huhtikuussa 1971 julkaistussa National Lampoon -lehdessä, jossa Douglas Kenneyn artikkeli "Spoilers" paljasti kuuluisien elokuvien loput. Kenney kirjoitti: "Spoilerit! Mitä ne ovat? Yksinkertainen temppu jokaiselle mysteeriromaanille ja elokuvalle, jonka olet koskaan nähnyt. Säästää aikaa ja rahaa!" Termi spoileri otettiin käyttöön Internetin alkuaikoina, ja se tuli esiin uutisryhmäkeskusteluissa. Se on edelleen yleistä Internet-artikkeleissa ja sosiaalisen median keskusteluissa. Nettietiketin varhaiset säännöt vaativat, että spoilereita voidaan ja pitäisi välttää normaalisti, mutta jos "pilaavan" tiedon lähettäminen on väistämätöntä, sitä on edeltävä varoitus, kuten "SPOILER ALERT". Itse spoileri on suotuisaa peittää siten, että se ei voi olla kenenkään nähtävissä, mutta niille, jotka ovat kiinnostuneita yksityiskohdista juonipaljastus on saatavilla. Tämä käytäntö on yleinen teoksen arvosteluissa. Joskus varoitukset jätetään pois vahingossa tai tahallaan, jotta lukijat saavat kokea "pilaantuneen fiiliksen". == Reaktiot == Henri-Georges Clouzot'n vuonna 1955 julkaistun Les Diaboliques -elokuvan loppuarvostelut sisältävät kortin, jossa on varhainen ohjaajan spoilerin vastainen viesti: "Älä ole DIABOLINEN! Älä tuhoa ystävien kiinnostusta tähän elokuvaan. Älä kerro heille mitä olet nähnyt. Kiitos heidän puolestaan." Samoin Alfred Hitchcock pyysi yleisöä olemaan paljastamatta hänen vuoden 1960 trillerinsa Psykon loppua: "Älä spoilaa loppua, se on ainoa, joka meillä on." Videopeleissä spoilerit ovat valmiita vihjeitä tai ratkaisuja pulmiin, joiden ratkaiseminen on välttämätöntä pelin suorittamiseksi. Äärimmäisessä tapauksessa pelit ovat erittäin vaikeita suorittaa ilman viittausta spoilereihin (esim. Nethack). == Otsikot == Kaikki teoksen lopusta kertovat yksityiskohdat eivät ole spoilereita. Titanic-elokuvassa ei sanota siitä, että alus uppoaa, vaikka se on jo tiedossa. Ei tosin tiedetä, ketkä vuoden 1997 elokuvaversion hahmoista selviävät elossa. Televisiosarjan Game of Thrones viittaa jonkinmoiseen sotaan valtaistuimesta, mutta katsoja ei tiedä kuka tai ketkä voittaa sodan. == Aiheesta muualla == Spoiler artikkeli TV Tropessa. == Lähteet == Luokka:Elokuvaan liittyvät käsitteet
George Crabbe

George Crabbe (1754 – 1832) oli englantilainen runoilija. Teollistumisen aikana hän pyrki tuotannossaan nostamaan esille työläisten ongelmia ja kannatti yhteiskunnallisia uudistuspyrkimyksiä. Hän oli kirjailijapiireissä ainoa, jonka tuotanto nousi jo hänen omana aikanaan tässä suhteessa merkittävänä esiin. Hän kuvasi 1700-luvun kyläelämää ja vaivaishuoneiden asukkeja myötätuntoisesti. Hän oli itsekin vaatimattomista oloista ja valmistui välskäriksi. Hän kuitenkin hylkäsi ammatin ja ryhtyi kirjalliselle alalle, mutta ilman tukijaansa Edmund Burkea hän ei olisi selviytynyt taloudellisesti. Myöhemmin hän ryhtyi papiksi. Crabben ensimmäinen merkittävä runoelma on The Library (1781), joka sai huomattavaa menestystä. Hän kuvasi myös kotikyläänsä Aldeburghia ja sen köyhäintaloa sekä seudun vähäosaisia asiallisesti mutta jäykin klassisin parisointuisin säkein. Crabben alkuperäisideaan, runoon "The Borough", perustuu Benjamin Brittenin säveltämä ooppera Peter Grimes, jonka libreton on kirjoittanut Montagu Slater ja suomentanut Leena Vallisaari. Se on esitetty Savonlinnan oopperajuhlilla.Peter Grimes, Kansalliskirjasto, viitattu 30.3.2021 ==Suomennetut teokset== * Kirjat, suom. Elina Vaara, teoksessa Englantilaisen kirjallisuuden kultainen kirja, s. 375, WSOY 1933 ==Lähteet== ==Aiheesta muualla== Luokka:Englantilaiset runoilijat Luokka:Brittiläiset papit Luokka:Vuonna 1754 syntyneet Luokka:Vuonna 1832 kuolleet
James Hogg

James Hogg (1770–1835) oli skotlantilainen runoilija, alkujaan lammaspaimen. Hogg auttoi Walter Scottia keräämään runoja, jotka Scott julkaisi kokoelmana The Minstrelsy of the Scottish Border ja kirjoitti sittemmin itse samanhenkisiä balladeja, jotka hän julkaisi 1807 nimellä The Mountain Bard. Hän julkaisi lampaiden sairauksia käsittelevän kirjan, josta hän ansaitsi 300 puntaa. Hän muutti Edinburghiin, sai elantonsa runoilijana ja julkaisi aikakauskirjaa The Spy. Sen jälkeen hän julkaisi läpimurtoteoksensa The Queen's Wake (1813). Se on kuvitteellinen tarina skotlantilaisista kansanlaulajista, jotka esittävät kuningatar Marialle valvojaisissa runoja ja tarinoita. Hogg liittyi Blackwood's Magazinen piiriin. Nimellä Shepherd ('Paimen') hänet ikuisti professori John Wilson pakinasarjaansa Noctes Ambrosianae.Wilson, John, Nordisk familjebok 32. 1921 ==Suomennetut teokset== * Vanhurskaan syntisen yksityiset muistelmat ja tunnustukset, suom. Jussi Tuomas Kivi ja Jussi Korhonen, Basam Books 2021 ISBN 978-952-7337-13-4 (tulossa) ;Runo * Kiurulle, suom. Toivo Lyy, teoksessa: Englantilaisen kirjallisuuden kultainen kirja, s. 487 WSOY 1933 ==Lähteet== ==Aiheesta muualla== Luokka:Goottilaisten romaanien kirjoittajat Luokka:Skotlantilaiset runoilijat Luokka:Vuonna 1770 syntyneet Luokka:Vuonna 1835 kuolleet
Susan Ferrier

Susan Edmonstoune FerrierFerrier, Susan Edmonstoune, A Short Biographical Dictionary of English Literature (Wikiaineisto) (1782–1854) oli skotlantilainen kirjailija, jota on verrattu Jane Austeniin. Hän julkaisi vain kolme teosta, Marriage (1818), The Inheritance (1824) ja Destiny, or the Chief's Daughter (1831). ==Suomennettu teos== * Kaunotar ja säkkipilli, suom. O. Juurikoski. Näyte romaanista The Marriage, teoksessa Englantilaisen kirjallisuuden kultainen kirja, WSOY 1933 s. 503–506 ==Lähteet== ==Aiheesta muualla== Luokka:Skotlantilaiset kirjailijat Luokka:Vuonna 1782 syntyneet Luokka:Vuonna 1854 kuolleet
Djibril Sow

Djibril Sow (s. 6. helmikuuta 1997 Zürich) on sveitsiläinen jalkapalloilija, pelipaikaltaan keskikenttäpelaaja. Hän on pituudeltaan 184-senttimetrinen. Hän edustaa Espanjan La Ligassa pelaavaa Sevillaa. Hän on pelannut Sveitsin A-maajoukkueessa vuodesta 2018. Sow pelasi FC Zürichin junioreissa. Hän nousi pääsarjatasolle saksalaisseura Borussia Mönchengladbachissa kaudella 2016–2017, tosin vain yhden bundesliigaottelun ja kahden Saksan Cupin ottelun verran, ja niissäkin vain muutaman minuutin peliajalla. Kaudet 2017–2019 hän edusti sveitsiläisseura Young Boysia ja voitti molempina kausina Sveitsin- mestaruuden. Hän pelasi 55 Sveitsin liigan ottelua ja teki niissä neljä maalia. Ensimmäisellä kaudella hän pelasi neljä Eurooppa-liigan ja toisella kuusi Mestarien liigan ottelua, kaikki avauskokoonpanossa. Kesällä 2019 Sow siirtyi Saksan Bundesliigassa pelaavaan Eintracht Frankfurtiin. Hän pelasi kaudella 2019–2020 Bundesliigassa 29 ottelua ja teki maalin voittoisassa kotiottelussa Bayern Müncheniä vastaan. Eurooppa-liigassa hän pelasi yhdeksän ottelua. Seuraavalla kaudella hän pelasi 28 bundesliigaottelua. Kaudella 2021–2022 hän pelasi Bundesliigassa 31 ottelua ja teki maalin marraskuussa Union Berliniä ja joulukuussa Bayer Leverkusenia vastaan. Frankfurtin voittamassa Eurooppa-liigassa hän pelasi 12 ottelua ja teki maalin alkulohko- ottelussa Fenerbahçea vastaan. Kaudella 2022–2023 Sow pelasi Bundesliigassa 32 ottelua ja teki maalin elokuussa Werder Bremeniä, marraskuussa Hoffenheimia, helmikuussa Leipzigia ja huhtikuussa Bayer Leverkusenia vastaan. Hän pelasi Mestarien liigassa kahdeksan ottelua, joissa kaikissa täydet minuutit. Sow siirtyi elokuussa 2023 espanjalaisseura Sevillaan. Hän pelasi kaudella 2023–2024 La Ligassa 24 ottelua ja teki maalin lokakuussa Rayo Vallecanoa vastaan. Mestarien liigassa hän pelasi kuusi ottelua, joista viisi avauskokoonpanossa. Sow on pelannut useissa Sveitsin nuorisomaajoukkueissa. Hän pelasi Sveitsin A-maajoukkueessa ensimmäisen kerran syyskuussa 2018 Kansojen liigan ottelussa Islantia vastaan. Kesän 2021 EM-kilpailuissa hän pääsi vaihdosta kentälle muutamaksi minuutiksi Sveitsin toisessa alkulohko- ottelussa Italiaa vastaan ja yli puoleksi tunniksi tappiollisessa puolivälieräottelussa Espanjaa vastaan. MM-kilpailuissa 2022 hän pelasi avauskokoonpanossa Sveitsin kaikki neljä ottelua. Hän on pelannut huhtikuun 2024 loppuun mennessä 41 A-maaottelua, joista 21 ottelussa avauskokoonpanossa. == Lähteet == Luokka:Sveitsiläiset jalkapalloilijat Luokka:Vuonna 1997 syntyneet Luokka:Elävät henkilöt
Cello (täsmennyssivu)

Cello tarkoittaa esimerkiksi seuraavia: * Cell-0, Apocalyptican albumi * Cello, eteläkorealainen kauhuelokuva vuodelta 2005 * Cello, varhainen verkkoselain Windowsille * Cello, K-Raudan tuotemerkki ==Katso myös== * sello (ital. cello)
Sutcliffe

Sutcliffe on muun muassa seuraavien henkilöiden sukunimi: * Andy Sutcliffe (1947–2015), brittiläinen F1-kuljettaja * David Sutcliffe (s. 1969), kanadalainen näyttelijä * Peter Sutcliffe (1946–2020), brittiläinen sarjamurhaaja * Stuart Sutcliffe (1940–1962), brittiläinen taiteilija ja muusikko
Axel Cronvall

Axel Magnus Adrian Cronvall (4. maaliskuuta 1846 Turku – 12. heinäkuuta 1898) oli suomalainen insinööri, yritysjohtaja ja valtiopäivämies. Cronvallin vanhemmat olivat tehtailija Magnus Johan Cronvall ja Maria Wilhelmina Wahlgren. Cronvall opiskeli Helsingin reaalikoulun teknillisellä osastolla, työskenteli 1866–1874 Suomessa ja ulkomailla konepajoilla ja rautateillä, tuli Suomessa valtionrautateiden palvelukseen ja toimi muun muassa veturivarikon ja konepajan esimiehenä Turussa vuoteen 1890. Hän oli sitten asvalttihuopatehtaan johtaja Turussa vuodesta 1881 ja Kuusankosken paperitehtaan toimitusjohtaja vuodesta 1883. Turun kaupunginvaltuuston jäsen Cronvall oli 1890–1896 ja porvarissäädyssä Turun edustaja valtiopäivillä 1894. Hän kuoli tapaturmaisesti heinäkuussa 1898. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Turun kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1846 syntyneet Luokka:Vuonna 1898 kuolleet
Lampaanvahakas

Lampaanvahakas (Neohygrocybe ovina, syn. Hygrocybe ovina) on sysivahakkaiden sukuun kuuluva sienilaji, jota tavataan Euroopassa. Sen lakki on harmaanruskea, puolipallomainen ja 2–9 senttimetriä leveä. Heltat ovat harvat, paksut ja lakkia vaaleammat. Malto on lakin väristä ja vauriokohdista punertuvaa. Jalka on 3–12 senttimetriä pitkä, lakinvärinen, ontto ja usein uurteinen. Lampaanvahakas kasvaa niityillä ja metsälaitumilla. Sitä tavataan suurimmassa osassa Euroopan maita. Suomessa laji on harvinainen ja se on luokiteltu vuodesta 2019 lähtien erittäin uhanalaiseksi. Sitä ennen se oli luokiteltu äärimmäisen uhanalaiseksi. Kansainvälisesti laji on luokiteltu vaarantuneeksi. == Lähteet == == Aiheesta muualla == * Mushroomexpert.com: Neohygrocybe ovina Luokka:Hygrophoraceae
Konrad Dahlström

Konrad William Dahlström (21. kesäkuuta 1838 Ilomantsi – 3. helmikuuta 1908 Kerava) oli suomalainen opettaja, päätoimittaja, rehtori ja valtiopäivämies. Dahlströmin vanhemmat olivat tehtailija Elias Dahlström ja Amalia Wilhelmina Paldani ja puoliso vuodesta 1864 Johanna Emilia Westerlund. Dahlström tuli ylioppilaaksi 1857 ja valmistui opettajakandidaatiksi 1859. Hän toimi Oulun yläalkeiskoulun matematiikan kollegana 1861–1874 ja Oulun reaalikoulun, sittemmin suomalaisen klassillisen lyseon, matematiikan ja luonnonhistorian kollegana 1874–1890 ja samalla koulun rehtorina sekä Oulun kansakoulujen tarkastajana 1879–1890. Dahlström oli Oulun kaupunginvaltuuston jäsen 1875–1889 ja porvarissäädyssä Oulun edustaja valtiopäivillä 1894. Oulun Wiikko-Sanomia -lehteä Dahlström toimitti 1874–1876. Ylioppilasmatrikkeli 1853–1899: Dahlström Kondard William Viitattu 30.3.2021. ==Lähteet== Luokka:Suomalaiset opettajat Luokka:Suomen koulujen rehtorit Luokka:Suomalaiset päätoimittajat Luokka:Oulun kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1838 syntyneet Luokka:Vuonna 1908 kuolleet
Rafetus euphraticus

Rafetus euphraticus on pehmeäkilpikonnien heimoon kuuluva kilpikonnalaji. Se on erittäin uhanalainen, ja se elää Iranissa, Irakissa, Syyriassa ja Turkissa. == Lähteet == Luokka:Pehmeäkilpikonnat
Atle Genetz

Atle Karl Gustaf Willian Genetz (4. toukokuuta 1859 Sortavala – 28. marraskuuta 1922 Helsinki) oli suomalainen yritys- ja pankinjohtaja ja valtiopäivämies. Genetzin vanhemmat olivat nimismies Lars Oskar Otto Genetz ja Flora Ferrin ja puoliso vuodesta 1883 Leila Toppelius. Genetz tuli ylioppilaaksi 1878 ja valmistui filosofian maisteriksi 1882, filosofian tohtoriksi hän väitteli 1890. Genetz oli Haminan kadettikoulun lehtori 1881–1890. Hän oli Kansallis-Osake-Pankin konttorinjohtaja Tampereella 1890–1898 ja myöhemmin tehtailija Jämsänkoskella, Impilahdella ja Pietarissa. Genetz oli Tampereen kaupunginvaltuuston jäsen 1893–1898 ja porvarissäädyssä Tampereen edustaja valtiopäivillä 1894 ja 1897. Ylioppilasmatrikkeli 1853–1899: Genetz Atle Karl Gustaf William Viitattu 30.3.2021. ==Lähteet== Luokka:Suomalaiset opettajat Luokka:Suomalaiset yritysjohtajat Luokka:Suomalaiset pankinjohtajat Luokka:Tampereen kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1859 syntyneet Luokka:Vuonna 1922 kuolleet
Axel Holmberg

Axel Fredrik Holmberg (28. helmikuuta 1844 Mikkeli – 14. syyskuuta 1912 Tyrväntö) oli suomalainen lääkäri ja moninkertainen valtiopäivämies. Holmbergin vanhemmat olivat kamreeri, kamarineuvos Johan Reinhold Holmberg ja Adèle Eleonora Johanna Idman ja puoliso vuodesta 1877 Enni Amalia Zilliacus. Holmberg tuli ylioppilaaksi 1861 ja valmistui filosofian maisteriksi 1869 ja lääketieteen lisensiaatiksi 1873, jolloin hän myös väitteli lääketieteen ja kirurgian tohtoriksi. Hän työskenteli lääkärinä Helsingissä, oli Helsingin kaupunginvaltuuston jäsen 1882–1884 ja 1895–1900 sekä porvarissäädyssä Helsingin edustaja valtiopäivillä 1894, 1897, 1899 ja 1900. Ylioppilasmatrikkeli 1853–1899: Holmberg Axel Fredrik Viitattu 30.3.2021. ==Lähteet== Luokka:Suomalaiset lääkärit Luokka:Helsingin kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1844 syntyneet Luokka:Vuonna 1912 kuolleet
Frans Henrik Malin

Frans Henrik Malin (18. maaliskuuta 1851 Pori – 26. joulukuuta 1902 Pori) oli suomalainen kauppias, yritys- ja pankinjohtaja ja valtiopäivämies. Malinin vanhemmat olivat värjärimestari Mathias Malin ja Amanda Lovisa Hagner. Malin kävi kauppaopiston Turussa, opiskeli liikealaa Englannissa, työskenteli Viipurissa ja sai Porissa porvarioikeudet 1876. Hän oli kauppias, mutta toimi myös liikeyritysten perustajana, osakkaana ja johtajana ja oli Pohjoismaiden Osakepankin Porin konttorin johtajana vuodesta 1888. Malin oli Hollannin varakonsuli vuodesta 1844, Porin kaupunginvaltuuston jäsen 1880–1902 ja porvarissäädyssä Porin edustaja valtiopäivillä 1894 ja 1899. ==Lähteet== Luokka:Suomalaiset kauppiaat Luokka:Suomalaiset yritysjohtajat Luokka:Suomalaiset pankinjohtajat Luokka:Porin kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1851 syntyneet Luokka:Vuonna 1902 kuolleet
Rosidit

Rosidit (, joskus tieteellisellä nimellä Rosidae) ovat aitokaksisirkkaisiin kasveihin kuuluva yksisyntyinen ryhmä eli kladi. Suureen ryhmään kuuluu yli 70 000 lajia, mikä on enemmän kuin neljännes kaikista koppisiemenisistä kasveista. Rosideihin kuuluu useita tärkeitä hyötykasveja, kuten puutarhamansikka, omena, luumu, pavut ja kaalit, sekä lukuisia ekologisesti ja taloudellisesti tärkeitä puita, kuten koivut, tammet, aitomahongit ja eukalyptukset. == Kuvaus == Rosidit ovat kasviryhmänä laaja ja monimuotoinen. Ryhmään kuuluu niin ruohoja kuin pensaita ja suuriakin puita. Ryhmään kuuluu myös kuivakkokasveja, kuten useat tyräkkikasvit (Euphorbiaceae), loiskasveja, kuten rafflesiat (Rafflesia), ja vesikasveja, kuten heimo Podostemaceae. Hernekasveilla ja yhdeksällä muulla rosidien heimolla esiintyy typpeä sitovia symbioottisia bakteereja. Muodon ja rakenteen piirteistä ryhmän kasveja yhdistävät ponneltaan selkäliittoiset heteet, joiden palhon ja ponnen liitoskohta on kapea ja lokeroside ohut. Salix caprea (flowering male catkin).jpg|Lahkoon Malpighiales kuuluvan raidan kukat ovat pieniä ja kehättömiä. 09 rafflesia.png|Lahkoon Malpighiales kuuluvien rafflesioiden kukat ovat suuria ja viisiteräisiä. Alb-jul-frutos-1.JPG|Lahkoon Fabales kuuluvan silkkialbitsian hedelmä on palko. Ab plant 1923.jpg|Lahkoon Fagales kuuluvan rauduskoivun hedelmä on norkkoon kehittyvä pähkylä. Litchi chinensis fruits.JPG|Lahkoon Sapindales kuuluvan litsin hedelmä on luumarja. 20140928Malva alcea2.jpg|Lahkoon Malvales kuuluvan ruusumalvan hedelmä on lohkohedelmä. == Luokittelu == Rosidit jaetaan kasvien luokitusta kehittäneen Angiosperm Phylogeny Groupin mukaan 17 lahkoon, jotka voidaan basaalista Vitales-lahkoa lukuun ottamatta ryhmitellä kahteen ryhmään. Ryhmän 17 lahkoa jaotellaan edelleen noin 140 heimoon ja yli 70 000 lajiin. Siten rosidit muodostavat yli neljänneksen kaikista koppisiemenisistä kasveista. Seuraava kaavio esittää lahkojen sukulaisuussuhteet: Rosidien ryhmän lähimmät sukulaiset kuuluvat lahkoon Saxifragales. Hieman kaukaisempaa sukua ryhmälle ovat asteridit sukulaislahkoineen, lahkon Dilleniales muodostava heimo Dilleniaceae sekä lahko Gunnerales. Nämä kasviryhmät kuuluvat aitokaksisirkkaisten ydinryhmään (). == Merkitys ihmiselle == Rosideihin kuuluu useita tärkeitä ravintokasveja, kuten mansikat, omena, päärynä, persikka, luumu, herne, maapähkinä, pavut ja kaalit. Ryhmään kuuluu myös lukuisia monien ilmastoalueiden ekologisesti ja taloudellisesti tärkeitä puita, kuten koivut, tammet, viikunat, pajut, aitomahongit, vaahterat, lehmukset, siipipuut ja eukalyptukset. == Huomautukset == == Katso myös == * Rosanae == Lähteet == *
Aaliyah’n diskografia

Tämä on Aaliyah’n diskografia. == Studioalbumit == * * * == Kokoelmat == * * == Musiikkivideot == * One More Chance/ Stay with Me (The Notorious B.I.G.) (1995) * Crush on You (Lil' Kim feat. Lil' Cease) (1996) * Luv 2 Luv Ya (Timbaland & Magoo feat. Shaunta Montegomery) (1997) * Here We Come (Timbaland feat. Magoo & Missy Elliott) (1998) * Make It Hot (Nicole Wray feat. Missy Elliott & Mocha) (1998) * Holiday (Naughty by Nature) (1999) * We at It Again (Timbaland & Magoo feat. Static & introducing Sebastian) (2000) == Soundtrack == * The Thing I Like (Shame – terästäkin kovempi) (1994) * Are You Ready (Sunset Park soundtrack) (1995) * Freedom (Various Artists featuring Aaliyah) (Mustat Pantterit soundtrack) (1995) * Journey to the Past (Anastasia soundtrack) (1997) * One in a Million (Remix) (featuring Ginuwine) (Sprung soundtrack) (1997) * Are You That Somebody? (Eläintohtori) (1998) * Turn the Page (Sydämen soinnut) (1999) * If Your Girl Only Knew (Varsity Blues - pelin säännöt) (1999) * I Don’t Wanna (Next Friday soundtrack) (2000) * Romeon on kuoltava (2000) ** Try Again ** Come Back in One Piece (feat. DMX) ** Are You Feelin Me? == Vierailevana artistina == * Summer Bunnies (R. Kelly featuring Aaliyah) (1994) * I Need You Tonight (Junior M.A.F.I.A. feat. Aaliyah) (1995) * Live and Die for Hip Hop (Kris Kross feat. Da Brat, Jermaine Dupri, Mr. Black and Aaliyah) (1996) * Best Friends (Missy Elliott & Aaliyah) (1997) * Night Riders (Remix) (Boot Camp Clik) (1997) * Man Undercover (Timbaland & Magoo feat. Missy Elliott and Aaliyah) (1997) * Up Jumps da Boogie (Timbaland & Magoo feat. Missy Elliott and Aaliyah) (1997) * One Man Woman (Playa & Aaliyah) (1998) * John Blaze (Missy Elliott & Aaliyah) (1998) * Final Warning (Ginuwine feat. Aaliyah) (1999) * You Won't See Me Tonight (Nas feat. Aaliyah) (1999) * Stickin' Chickens (Missy Elliott, Da Brat) (1999) * Ain't Never (Outsiderz 4 Life) (2000) * I Am Music (Timbaland & Magoo, Static Major) (2001) == Muisto == Aaliyahin muistoa kunnioittivat muun muassa: * Missy Elliott & TLC – Can U Hear Me (Aaliyah & Lisa Lopes Tribuutti) * Missy Elliott feat. Ginuwine & Tweet – Take Away * Brandy – Long Distance (It's Killing Me) * Ginuwine – World Is So Cold * Boyz II Men − Think of Aaliyah * The Game – Dreams * Chris Brown feat. Aaliyah - Don't Think They Know Luokka:Diskografiat Luokka:Seulonnan keskeiset artikkelit
Erik Johan Savón

Erik Johan Savón (30. lokakuuta 1834 Turku – 26. helmikuuta 1895 Uusikaupunki) oli suomalainen kauppias, laivanvarustaja ja valtiopäivämies. Savónin vanhemmat olivat muurarimestari Wilhelm Savón ja Maria Leena Erkintytär ja puoliso Sofia Wilhelmina Palén. Myös heidän poikansa Erik Wilhelm Savón oli kauppias ja valtiopäivämies. Erik Johan Savón kävi Uudessakaupungissa alkeiskoulua, mutta meni jo nuorena palvelukseen kauppaliikkeisiin ja sai itse porvarioikeudet 1861. Hän perusti oman kaupan 1863, harjoitti myös laivanvarustustoimintaa ja oli osakkaana useissa eri liikeyrityksissä. Savón oli Ruotsin-Norjan varakonsuli vuodesta 1874, Uudenkaupungin kaupunginvaltuuston jäsen valtuuston perustamisesta lähtien ja porvarissäädyssä Uudenkaupungin edustaja valtiopäivillä 1894. Uudellekaupungille Savón lahjoitti 12 vuodetta käsittäneen sairastuvan. ==Lähteet== Luokka:Suomalaiset kauppiaat Luokka:Suomalaiset laivanvarustajat Luokka:Suomalaiset lahjoittajat Luokka:Uudenkaupungin kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1834 syntyneet Luokka:Vuonna 1895 kuolleet
Erik Wilhelm Savón

Erik Wilhelm Savón (13. syyskuuta 1867 Uusikaupunki – 15. syyskuuta 1940 Turku) oli suomalainen kauppias ja valtiopäivämies. Savónin vanhemmat olivat kauppias, laivanvarustaja, valtiopäivämies Erik Johan Savón ja Sofia Wilhelmina Palén. Erik Wilhelm Savón tuli ylioppilaaksi 1887 ja harjoitti sitten kieliopintoja ulkomailla. Hän perusti kappaliikkeen Uuteenkaupunkiin ja oli siellä Ruotsin-Norjan varakonsuli. Savón oli porvarissäädyssä Uudenkaupungin edustaja valtiopäivillä 1900 ja 1904–1905. Ylioppilasmatrikkeli 1853–1899: Savón Erik Wilhelm Viitattu 30.3.2021. ==Lähteet== Luokka:Suomalaiset kauppiaat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1867 syntyneet Luokka:Vuonna 1940 kuolleet
Huhmarjärvi

Huhmarjärvi on Vihdin eteläosassa läntisellä Uudellamaalla sijaitseva 37 hehtaarin laajuinen matala ja rehevähkö järvi. Etäisyys Nummelasta on viisi kilometriä kaakkoon ja Helsingin keskustasta 34 kilometriä länsiluoteeseen. == Maantiede == Huhmarjärven pituus lounaasta koilliseen on 1,3 kilometriä. Järvi on saareton ja sen rannoilla on metsää sekä jonkin verran rakennuksia. Eteläpuolella levittäytyy peltoaukea, kaakossa on Haukilampi. Huhmarjärven koillisrantaan laskee Siuntionjoki koillisen suunnalta Tervalammesta. Siuntionjoki jatkuu Huhmarjärven lounaisrannalta etelään Palojärveen. Huhmarjärven ja Tervalammen etäisyys on 1,4 kilometriä, Huhmarjärven ja Palojärven etäisyys on puolestaan 1,2 kilometriä. Huhmarjärven kaakkoispuolella sijaitsee Haukilampi. Huhmarjärvi (22.004.1.001) kuuluu Palojärvenkosken alueeseen (22.004), joka on kolmannen jakovaiheen vesistö Siuntionjoen vesistössä (22). Huhmarjärvi on Palojärvenkosken alueen kolmanneksi laajin vakavesi ja Siuntionjoen vesistön koillisia vakavesiä.Siuntio (22). Järviwiki. Viitattu 22.3.2021. Maa- ja metsätalous, asutus ja sisäinen kuormitus rehevöittävät Huhmarjärveä. Järven ekologinen tila on välttävä ja kemiallinen tila hyvä. Yleisin kalalaji on särki. == Lähteet == Luokka:Vihdin järvet Luokka:Siuntionjoen vesistö
Kotiseudun Sanomat

Kotiseudun Sanomat (puh. Kotsari) on Pihtiputaan ja Kinnulan paikallislehti, jota kustantaa Pihtiputaan kotiseutuyhdistys Pihtipudas-Seura ry. Seura on perustettu vuonna 1958 ja lehti vuonna 1960. Lehti ilmestyy kerran viikossa keskiviikkoisin ja Kotiseudun sanomien päätoimittaja on Heikki Jämsén. Lehden painaa Lehtisepät Oy, Pieksämäki. == Lähteet == * https://kotiseudunsanomat.fi/mediatiedot/ * https://kotiseudunsanomat.fi/wp- content/uploads/2012/12/2019_mediakortti.pdf Luokka:Suomalaiset paikallislehdet
Salibandyn Super Cup

Salibandyn Super Cup pelataan ennen kauden alkua. Siinä kohtaavat edellisen kauden Suomen mestari ja Suomen Cupin voittaja. Mikäli sama joukkue voittaa molemmat kilpailut, Suomen mestarin vastustaja on F-Liigan finaalissa hävinnyt joukkue. Super Cupin ensimmäisinä vuosina ei näillä näkymin ole jaossa rahapalkintoa. == Sarjajärjestelmä == Super Cupissa kohtaavat edellisen kauden Suomen mestari ja Suomen Cupin voittaja. Mikäli sama joukkue voittaa molemmat kilpailut, Suomen mestarin vastustaja on F-liigan finaalissa hävinnyt joukkue. Voittajajoukkue saa kiertopalkintopokaalin. == Super Cupin mitalistit Miehet == Kausi Kultaa Hopeaa Super Cup 2020 Classic Nokian KrP Super Cup 2021 SPV Classic Eerikkilä Super Cup 2022 SPV Classic Super Cup 2023 Classic TPS Super Cup 2024 Nokian KrP Oilers == Super Cupin mitalistit Naiset== Kausi Kultaa Hopeaa Super Cup 2020 SB-Pro PSS Super Cup 2021 PSS FBC Loisto Eerikkilä Super Cup 2022 TPS PSS Super Cup 2023 TPS SB-Pro Super Cup 2024 TPS Classic == Katso myös == * Miesten Kouvolan Lakritsi Suomen Cup * Naisten Kouvolan Lakritsi Suomen Cup * F-liiga * Miesten Inssi-Divari * Naisten Inssi-Divari *
Kitararausku

Kitararausku (Rhinobatos rhinobatos) on kitararauskujen heimoon kuuluva kala. Kitararausku kasvaa tyypillisesti 80 cm pitkäksi. Yläpinta on hiekanruskea, alapinta valkea. Sitä tavataan Atlantin itäosassa ja Välimerellä. Kitararausku luokitellaan äärimmäisen uhanalaiseksi. Sen kantaa on pienentänyt ylikalastus lihan ja evien vuoksi. == Lähteet == == Aiheesta muualla == *https://www.floridamuseum.ufl.edu/discover-fish/species-profiles/rhinobatos- rhinobatos/ Luokka:Uhanalaiset kalat Luokka:Rauskut
Tervalampi (Vihti)

Tervalampi on Vihdin kaakkoisosassa läntisellä Uudellamaalla sijaitseva 41 hehtaarin laajuinen luonnostaan rehevä järvi. Etäisyys Nummelasta on viisi kilometriä itäkaakkoon ja Helsingin keskustasta 33 kilometriä luoteeseen. == Maantiede == Tervalammen pituus on 800 metriä ja leveys 600 metriä. Järvi on saareton ja sen rannoilla on sekä kulttuurimaisemaa että metsää. Tervalammen koillisrantaan laskee Siuntionjoki pohjoisesta Poikkipuoliaisesta. Siuntionjoki jatkuu Tervalammen lounaisrannalta etelään Huhmarjärveen. Tervalammen ja Poikkipuoliaisen etäisyys on 1,7 kilometriä, Tervalammen ja Huhmarjärven etäisyys on puolestaan 1,4 kilometriä. Tervalammen itäpuolella sijaitsee Kurjolampi. Tervalampi (22.004.1.003) kuuluu Palojärvenkosken alueeseen (22.004), joka on kolmannen jakovaiheen vesistö Siuntionjoen vesistössä (22). Tervalampi on Palojärvenkosken alueen toiseksi laajin vakavesi ja Siuntionjoen vesistön koillisia vakavesiä.Siuntio (22). Järviwiki. Viitattu 22.3.2021. Maa- ja metsätalous hajakuormittavat Tervalampea. Järven yleisin kalalaji on särki. == Lähteet == Luokka:Vihdin järvet Luokka:Siuntionjoen vesistö
Kurjolampi

Kurjolampi on Vihdin kaakkoisosassa läntisellä Uudellamaalla sijaitseva 13 hehtaarin laajuinen järvi. Sen vesi on kirkasta, mutta ruskeaa. Etäisyys Nummelasta on seitsemän kilometriä itäkaakkoon ja Helsingin keskustasta 32 kilometriä luoteeseen. == Maantiede == Kurjolammen pituus on 850 metriä ja leveys 200 metriä. Järvi on saareton ja sen rannat ovat metsäisiä. Itärannalla on rakennuskantaa. Kurjolampeen virtaa laskuoja koillisessa runsaan kilometrin päässä sijaitsevasta Ruuhilammesta, Kurjolammesta lähtee laskuoja Siuntionjokeen. Kurjolammen itäpuolella sijaitsee Saarilampi. Kurjolampi (22.004.1.005) kuuluu Palojärvenkosken alueeseen (22.004), joka on kolmannen jakovaiheen vesistö Siuntionjoen vesistössä (22). Kurjolampi on Siuntionjoen vesistön koillisia vakavesiä.Siuntio (22). Järviwiki. Viitattu 22.3.2021. Kurjolampi on osa Nuuksion kansallispuistoa. == Lähteet == Luokka:Vihdin järvet Luokka:Siuntionjoen vesistö
Otalampi (järvi)

Otalampi on Vihdin itäosassa läntisellä Uudellamaalla sijaitseva 31 hehtaarin laajuinen matalahko järvi lähellä Otalammen kylää. Etäisyys Nummelasta on kaksitoista kilometriä koilliseen ja Helsingin keskustasta 35 kilometriä luoteeseen. == Maantiede == Otalammen pituus kaakosta luoteeseen on kilometri ja tilavuus miljoona kuutiometriä eli miljardi litraa. Järvi on saareton ja sen rannoilla on runsaasti pientaloja, länsirannalla sijaitsee yleinen uimaranta. Otalammen keskiosan syvyys on yli viisi metriä, kaakkoon työntyvä lahti on huomattavasti matalampi. Järven pohjoisrannan nimi on Lammelanranta, etelärannan nimi on Vastaranta. Järven kaakkoiskulmasta lähtee laskuoja itään kohti Härkälänjokea. Otalammen pohjoispuolella sijaitsee Tuohilampi, eteläpuolella Poikkipuoliainen ja Salmijärvi. Otalampi (21.045.1.010) kuuluu Härkälänjoen valuma-alueeseen (21.045), joka on kolmannen jakovaiheen vesistö Vantaanjoen vesistössä (21). Toinen jakovaihe on Lepsämänjoen valuma-alue (21.04). Otalampi on Härkälänjoen valuma-alueen toiseksi laajin vakavesi ja Vantaanjoen vesistön lounaisia vakavesiä.Vantaa (21). Järviwiki. Viitattu 23.3.2021. Otalammen ekologinen tila on tyydyttävä ja kemiallinen tila hyvä. == Lähteet == Luokka:Vihdin järvet Luokka:Vantaanjoen vesistö
Tuohilampi (Vihti)

Tuohilampi on Vihdin itäosassa läntisellä Uudellamaalla sijaitseva 30 hehtaarin laajuinen matala ja rehevä järvi. Etäisyys Nummelasta on kolmetoista kilometriä koilliseen ja Helsingin keskustasta 36 kilometriä luoteeseen. == Maantiede == Tuohilammen pituus lännestä itään on 900 metriä. Järvi on saareton ja sen etelärannalla on kurssikeskus. Pohjoisrannalta lähtee laskuoja itään kohti Härkälänjokea. Tuohilammen eteläpuolella sijaitsee Otalampi, eteläpuolella Poikkipuoliainen ja Salmijärvi. Sekä Tuohilampi että Otalampi kuuluvat Otalammen taajamaan. Tuohilampi (21.045.1.011) kuuluu Härkälänjoen valuma-alueeseen (21.045), joka on kolmannen jakovaiheen vesistö Vantaanjoen vesistössä (21). Toinen jakovaihe on Lepsämänjoen valuma-alue (21.04). Tuohilampi on Härkälänjoen valuma-alueen kolmanneksi laajin vakavesi ja Vantaanjoen vesistön lounaisia vakavesiä.Vantaa (21). Järviwiki. Viitattu 23.3.2021. Ympäristön suot ja pellot kuormittavat Tuohilampea, jonka keskiosan happipitoisuus oli kesällä 2016 hyvä. Tuohilammelta otettiin kasviplanktonnäyte vuonna 1946. == Lähteet == == Aiheesta muualla == *Vesientila.fi: Vihdin kunta, ympäristönsuojelu : Vihdin Tuohilammen vedenlaatututkimus, heinäkuu 2016 Luokka:Vihdin järvet Luokka:Vantaanjoen vesistö
Salibandyn Super Cup 2020

Salibandyn Super Cupin Kausi 2020 on Super Cupin 1. kausi. Super Cup Pelattiin Lempäälän Ideaparkissa. == Super Cup Finaali Naiset == == Super Cup Finaali Miehet == Luokka:Salibandyn Super Cup Luokka:Vuoden 2020 salibandy
Diprion

Diprion on havupistiäisten heimoon kuuluva pistiäissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin neljä lajia.Global Biodiversity Information Facility (GBIF): Diprion Suomessa suvusta on tavattu kaksi lajia: pilkkumäntypistiäinen (Diprion pini) ja täplämäntypistiäinen (Diprion similis).Laji.fi: Diprion == Lajeja == *Pilkkumäntypistiäinen (Diprion pini) *Täplämäntypistiäinen (Diprion similis) *Diprion koreanus *Diprion rufiventris == Lähteet == == Aiheesta muualla == *iNaturalist: Suku Diprion *ITIS: Diprion *UniProt: Taxonomy - Diprion *University of Michigan, Animal Diversity Web (ADW): Diprion *Iowa State University, Bug Guide: Genus Diprion *Pherobase: Semiochemicals of Genus Diprion Luokka:Havupistiäiset
Nouans-les-Fontaines

Nouans-les-Fontaines on kunta Ranskassa Indre-et-Loiren departementissa Centre-Val de Loiren alueella. Se sijaitsee noin 67 kilometriä Toursin kaupungista kaakkoon. Kunnan keskustassa oleva Pyhän Martinuksen kirkko on rakennettu 1200-luvulla. Kirkon puisen alttaritaulun, nimeltään Pietà de Nouans, on maalannut yksi Ranskan merkittävimmistä renessanssimaalareista Jean Fouquet 1400-luvulla. Tiedosto:NouansLesFontaines01.jpg|Pyhän Martinuksen kirkko Tiedosto:NouansLesFontainesPieta.jpg|Alttaritaulu Pietà de Nouans ==Lähteet== ==Aiheesta muualla== Luokka:Indre-et-Loiren kunnat
Topi Kanerva

Topi Kanerva (s. 2001 Naantali) on suomalainen näyttelijä, toimittaja ja kolumnisti. Hän näyttelee pääroolin Ylen televisiosarjassa Joulukalenteri: Talvipihan joulu, joka esitettiin vuonna 2023. Hän on näytellyt rooleja suomalaisissa tv-sarjoissa ja elokuvissa, kuten Justimus Duo 2 ja Napapiirin sankarit 4. Kanerva opiskelee journalismia Turun Ammattikorkeakoulussa Taideakatemiassa. Syksyllä 2023 hän aloitti toimittajana Turun Sanomat Extran TS Nuoret -osiossa. Hän on kirjoittanut artikkeleita ja valokuvannut myös Turun Sanomat Extremeen, Turun Seutusanomiin ja Rannikkoseutuun. Hän valmistui mediapalvelujen toteuttajaksi Paasikivi-Opistosta Turussa keväällä 2020. == Filmografia == === Televisiosarjat === Vuosi Sarja Rooli 2017 Posse omana itsenään 2020 Syke Aapon lapsi Justimus Duo 2 Jape 2021 Roba Naamiomies REC Mikael Holmberg Hautalehto: Kylmä syli Tomi 2022 Sininen enkeli Kundi Savela Lätkäjätkä Rantabaari Työntekijä 2023 Salatut elämät Vaikea asiakas Kotka 10 Jami Mikkola Making of Joulukalenteri: Talvipihan joulu omana itsenään Joulukalenteri: Talvipihan joulu Onni Talvinen === Elokuvat === Vuosi Elokuva Rooli 2022 Napapiirin sankarit 4 Myymäläharjoittelija Niila 2024 Talvipihan joulu Onni Talvinen 2025 Kuoleman sydän Kristian === Lyhytelokuvat === Vuosi Lyhytelokuva Rooli 2021 Kahvihetki Eirassa Fernando 2023 Vuosisadan Bileet Petteri == Lähteet == Luokka:Suomalaiset televisionäyttelijät Luokka:Vuonna 2001 syntyneet Luokka:Elävät henkilöt Luokka:Suomalaiset toimittajat Luokka:Suomalaiset näyttelijät
Suuri Jänkäsalo

Suuri Jänkäsalo on saari varsinaisella Saimaalla Suur-Saimaan länsiosassa Etelä-Karjalan Taipalsaarella. Saaren eteläpuolella sijaitsee Pieni Jänkäsalo. == Maantietoa == Suuri Jänkäsalo on 6,0 kilometriä pitkä, 3,9 kilometriä leveä ja sen pinta-ala on 13 neliökilometriä. Saari sijaitsee läntisellä Suur- Saimaalla Ilkonselän ja Ahoselän välissä. Sen erottaa Pienestä Jänkäsalosta Uittomi, joka on pitkä saarien välinen salmi. Salmen länsiosaa kutsutaan Jussilansalmeksi. Saari on rantaviivaltaan mutkitteleva. Sen eteläosassa on 2,4 kilometriä pitkä Keriniemi ja niemen jatkeena idässä on Paastonniemi. Paastonniemen pohjoispuolella on Työmäenniemi, jonka eteläisen haaran Hiekkaniemen ympäri kiertää Mäkäräislahti. Saaren louteispää muodostuu suuresta Marjaniemestä, jonka pohjoispuolelle niemen kainaloon jää Petäjälahti. Saaren maasto on kankaremaata , jossa korkeuserot ovat pieniä. Korkein kohta on Jysminniemessä, jonka lakikohta kohoaa 100 metriin mpy. eli 25 metrin korkeuteen Saimaasta. Saari on metsien peittämää eikä soita ole kuin nimeksi. Maaperä on viime jääkauden loppuvaiheessa kasautunutta jäätiköiden tuomaa soraa ja moreenia . Saarella asutaan 8–9 taloudessa ja kesäisin lisäksi 125 vapaa-ajan asunnossa. Suuri la Pieni Jänkäsalo muodostavat saariyhteisön, jotka tekevät yhteistyötä . Saarelle kulkee Jussilansalmen lossi niin kauan, kun 850 metriä pitkä vesireitti pysyy avoimena. Saaren lossiranta sijaitsee Kerniemessä. Talvella tulee saarelle jäätie Pienen Jänkäsalon kautta. Saaren väki käy asioillaan kirkonkylällä, Saimaanharjussa tai Lappenrannassa, jonne vie yhdystie 14784. Jänkäsalot kuuluvat Taipalsaaren kaavoitettuun ranta- alueeseen. == Historiaa == Suuressa Jänkäsalossa oli kiinteää asutusta 1840-luvun pitäjänkartoissa. Saarelle haviteltiin pitkään lossiyhteyttä, jota alettiin toteuttaa vuodesta 1987 alkaen. Vesioikeus kuitenkin epäsi luvan, mutta asukkaat pitivät asian vireillä vuosia. Lopulta lossi katsottiin tarpeelliseksi ja se aloitti toimintansa vuonna 2005. Vuonna 2009 oli saarella 12 vakituista asukasta, 111 vapaa-ajan asuntoa, joissa 444 vapaa-ajan asukasta. Suuri Jänkäsalo oli osana Yle TV1:n esittämää ja Petteri Saarion ohjaamaa Veden saartamat -dokumenttisarjaa vuonna 2021. == Katso myös == * Luettelo Suomen sisävesien suurimmista saarista ==Lähteet== == Kirjallisuutta == * Suuri Jänkäsalo, Suomalainen paikannimikirja, 2007 Luokka:Taipalsaaren saaret Luokka: Saimaan saaret
Madeahven

Madeahven (Teleogramma brichardi) on äärimmäisen uhanalainen kirjoahvenlaji. Se kasvaa noin 9 cm pitkäksi. Sitä on tavattu vain Kongojoen koskialueelta Kinsukan läheltä. Ympäristön saastuminen on johtanut sen uhanalaisuuteen. == Lähteet == Luokka:Kirjoahvenet Luokka:Uhanalaiset kalat
Hard to Love

Hard To Love on suomalaislaulaja Robin Packalenin 26. maaliskuuta 2021 julkaistu ensimmäinen single hänen Rest In Beat AM -EP:ltä. Kappaleen ovat säveltäneet ja sanoittaneet Packalenin lisäksi Alex Mattson ja Tiina Vainikainen. Mattson on myös tuottanut kappaleen yhdessä Joonas Angerian kanssa. Kappaleeseen julkaistiin singlen julkaisupäivänä myös Sami Joensuun ohjaama musiikkivideo. Alex Mattson oli musiikkivideon kuvausten aikaan omaehtoisessa karanteenissa ja siksi estynyt osallistumaan kuvauksiin. Mattson kuvasi puhelimellaan itse omat osuutensa omassa keittiössään. == Kappaleet == == Lähteet == == Aiheesta muualla == * Kappaleen musiikkivideo YouTubessa Luokka:Vuoden 2021 kappaleet Luokka:Robin Packalenin kappaleet
Demokraattinen keskusta (Ranska)

Demokraattinen keskusta (ranskaksi: Centre Démocrate, CD) oli kristillisdemokraattinen ja keskustakristillinen poliittinen puolue Ranskassa. Puolue perustettiin 1966 ja yhdistettiin 1976 Demokratian ja edistymisen keskuksen (CDP, Centre démocratie et progrès) kanssa muodostamaan Sosiaalidemokraattien keskuksen (CDS, Centre des démocrates sociaux). Puolueen pitkäaikainen johtaja oli Jean Lecanuet. Alain Poher oli puolueen presidenttiehdokas Ranskan presidentinvaaleissa 1969. == Lähteet == == Aiheesta muualla == Luokka:Ranskan puolueet
Heimito von Doderer

Heimito von Doderer (1896 Weidlingau, Itävalta – 1966 Wien, Itävalta) oli itävaltalainen kirjailija ja historiantutkija. Dodererin myöhemmän tuotannon aiheet ovat mukana jo ensimmäisissä teoksissa. Romaanisarjan huipennukseksi muodostuu Wienin oikeuspalatsin palo. Päähenkilöt etsivät itseään saavuttaakseen "ensimmäisen todellisuuden". Kesken jäänyt toinen romaanisarja alkoi teoksella Die Wasserfälle von Slunj (1963). Toisesta osasta hän ehti kirjoittaa katkelman Der Grenzwald, joka ilmestyi postuumisti 1967. Dodererin nimeä kunnioittava palkintoa Heimito von Doderer -kirjallisuuspalkinto jaettiin vuosina 1998–2010.Heimito von Doderer-Literaturpreis, Doderer Gesellschaft, viitattu 31.3.2021 Doderer-literaturpreis, viitattu 31.3.2021 ==Suomennettu teos== * Murha jonka jokainen tekee (Ein Mord den Jeder begeht), suom. Eila Nisonen, WSOY 1961 ==Lähteet== ==Aiheesta muualla== Luokka:Itävaltalaiset kirjailijat Luokka:Itävaltalaiset historioitsijat Luokka:Vuonna 1896 syntyneet Luokka:Vuonna 1966 kuolleet